
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 11P/27/2024 3824201637 16. 05. 2024 JUDr. Ľudmila Škvaridlová ECLI:SK:OSPD:2024:3824201637.2
ROZSUDOK V MENE SLOVENSKEJ REPUBLIKY Okresný súd Prievidza samosudkyňou JUDr. Ľudmilou Škvaridlovou vo veci starostlivosti o maloleté deti A. B., nar. XX.X.XXXX a C. B., nar. XX.X.XXXX, obe trvale bytom D. XX, E. D. E. XX, zastúpené kolíznym opatrovníkom Úradom práce, sociálnych vecí a rodiny Prievidza, deti F. G. B., nar. X.X.XXXX, trvale bytom D. XX, E. D. E. XX a F. B., nar. XX.X.XXXX, bytom D. XX, zast. JUDr. Jaroslavom Hujíkom, advokátom so sídlom Hviezdoslavova 3, Prievidza o zvýšenie výživného takto rozhodol: I. Súd s c h v a ľ u j e uzavretú rodičovskú dohodu, v zmysle ktorej m e n í rozsudok Okresného súdu Prievidza sp. zn. 19P 25/2023 zo dňa 18.januára 2024 v časti II. výroku rozsudku o výživnom tak, že z v y š u j e vyživovaciu povinnosť otca F. B., nar.XX.X.XXXX na maloletú A. B., nar. XX.X.XXXX zo sumy 80 eur mesačne na sumu 100 eur mesačne a na maloletú C. B., nar. XX.X.XXXX zo sumy 80 eur mesačne na sumu 100 eur mesačne, ktoré výživné sa otec z a v ä z u j e platiť vždy do posledného dňa toho-ktorého mesiaca vopred k rukám matky F. G. B., nar. X.X.XXXX s účinnosťou od 1.júna 2024. II. Žiaden z účastníkov n e m á právo na náhradu trov konania. odôvodnenie: 1. Podľa § 221 písm. a/ CSP, písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán sporu alebo ich zástupcov, ktorí sa vzdajú odvolania. 2. Navrhovateľka - matka maloletých detí, otec maloletých detí, právny zástupca otca a kolízny opatrovník sa na pojednávaní dňa 16.5.2024 po vyhlásení rozsudku a jeho stručnom zdôvodnení vzdali práva podať voči rozsudku odvolanie. Preto písomné vyhotovenie rozsudku odôvodnenie neobsahuje. Poučenie: Proti tomuto rozsudku možno podať odvolanie v lehote 15 dní odo dňa jeho doručenia, prostredníctvom Okresného súdu Prievidza na odvolací súd - súd II. inštancie, písomne v troch vyhotoveniach (§ 355 ods. 1 CSP v spojení s § 362 ods.1 CSP). Navrhovateľka - matka maloletých detí, otec maloletých detí, právny zástupca otca a kolízny opatrovník sa po vyhlásení rozsudku, jeho stručnom zdôvodnení a podaní poučenia o práve podať voči nemu opravný prostriedok - odvolanie, sa tohto práva vzdali, čo potvrdili svojimi podpismi do súdnej zápisnice.
Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na súdny výkon rozhodnutia alebo návrh na vykonanie exekúcie podľa osobitného predpisu.

